Інвестара трэба шукаць у краінах, якія знаходзяцца як мага далей ад рэспублікі Беларусь і жыхары якіх не карыстаюцца ні кірылічнай, ні лацінскай клавіятурай на ноўтбуках. Па-першае, будзе значна прасцей вымусіць іх паверыць, што рэспубліка Беларусь у дадзены момант знаходзіцца ў стадыі рухлівага эканамічнага ўздыму, перажывае будаўнічы бум (паглядзіце толькі на колькасць [неда-]будоўляў у па сталіцы!) Па-другое, калі інвестар паходзіць з краіны, што знаходзіцца вельмі далёка, ён не здолее прыгнаць дзесяць тысяч супрацоўнікаў сваіх карпарацый пратэставаць з патрабаваннямі вярнуць грошы ў той момант, калі зразумее, што яго запрашэннем горад проста затыкаў дзіркі ў бюджэце.